open-index/open-wikipedia-markdown huggingface dataset:
Χριστιανός της Δανίας

Ο **Χριστιανός**, δανικά Kristian (10 Απριλίου 1603 - 2 Ιουνίου 1647) από τον Οίκο του Όλντενμπουρκ ήταν εκλεγμένος πρίγκιπας της Δανίας (1610-47) και διάδοχος της Νορβηγίας (1603-47).

## Βιογραφία
Ήταν ο πρωτότοκος γιος του Χριστιανού Δ΄ της Δανίας & Νορβηγίας και της Άννας-Αικατερίνης των Χοεντσόλερν, κόρης του Ιωακείμ-Φρειδερίκου εκλέκτορα του Βρανδεμβούργου.

Γεννήθηκε στο κάστρο Κοπενχάγκεν. Στη Νορβηγία η μοναρχία ήταν κληρονομική και έτσι από τη γέννησή του ο Χριστιανός ήταν εκεί διάδοχος. Στη Δανία όμως ο βασιλιάς εκλεγόταν από το Συμβούλιο του βασιλείου· ωστόσο εκείνος πρότεινε διάδοχο και το Συμβούλιο δεν είχε άλλον υποψήφιο. Ο πατέρας του τον αναγνώρισε ως υποψήφιο πρίγκιπα της Δανίας και το Συμβούλιο και οι αντιπρόσωποι των επαρχιών τον υποστήριξαν: ο Χριστιανός χαιρετίστηκε δημόσια ως εκλεγμένος πρίγκιπας το 1610. 

Εκπαιδευτές του ήταν ο Νηλς Γιόργκενσεν Αιρύλεους και ο Γιέσπερ Μπρόχμαντ. Το 1625 η Δανία εισήλθε στον Τριακονταετή Πόλεμο (1618-48) και ενώ ο Χριστιανός Δ΄ διοικούσε στο πεδίο της μάχης το στρατό, ο διάδοχος ανέλαβε τη διακυβέρνηση της χώρας. Μεταξύ των διοικητικών του καθηκόντων συμμετείχε σε κάποιες μάχες, μάλιστα τραυματίστηκε από δύο σφαίρες το 1626. Η στρατιωτική παρέμβαση της Δανίας δεν είχε επιτυχία και ο εχθρικός στρατός εισέβαλε στην Γιουτλάνδη το 1627. Ο διάδοχος υποχώρησε και κατά τη διαδικασία, πέφτοντας από ένα κάρο, έσπασε το πόδι του. 

Η σχέση του με την Άννα Λύκκε έγινε αφορμή σύγκρουσης με τον πατέρα του, ο οποίος τη συνέλαβε και προσπάθησε να την κατηγορήσει για μαγεία. Ο διάδοχος απογοητεύτηκε και ασχολιόταν λιγότερο με την πολιτική.

### Μετά το γάμο του
Το 1632 έγινε διοικητής του Σλέσβιχ & Χόλσταϊν. Νυμφεύτηκε τη Μαγδαληνή-Σίβυλλα, κόρη του εκλέκτορα της Σαξονίας και ο γάμος έγινε με μεγάλους εορτασμούς. Το ζεύγος εγκαταστάθηκε στο κάστρο Νύκιμπινκ του Φάλστερ. Το 1644 ο πατέρας του έφυγε στον Πόλεμο του Τόρστενσον (1643-45) και ο διάδοχος ανέλαβε τη διακυβέρνηση. Όταν μετέβη στο φρούριο Μάλμι οι Σουηδοί απείλησαν την πόλη, αλλά ο Χριστιανός είχε ασθενήσει και αποσύρθηκε στη Κοπεγχάγη.

Είχε τη φήμη οκνηρού και πότη. Απέκτησε υπέρογκα χρέη και παρά το ότι ο πατέρας του πλήρωσε μερικά από αυτά, του έμεινε χρέος 215.000 ριγκσντάλερ το 1647. Είχε δανειστεί από τον δούκα του Γκόττορπ ένα ποσό για να μεταβεί σε λουτρά της Βοημίας. Ξεκίνησε το ταξίδι, όμως μετά τη Δρέσδη ασθένησε και στο κάστρο Γκόρμπιτς απεβίωσε· ήταν 44 ετών. Τάφηκε στο ναό της Παναγίας στην Κοπεγχάγη και οκτώ έτη μετά το λείψανό του μεταφέρθηκε στον καθεδρικό του Ρόσκιλντε. Το επόμενο έτος απεβίωσε και ο πατέρας του.

## Οικογένεια
Νυμφεύτηκε το 1633 τη Μαγδαληνή-Σίβυλλα των Βέττιν, κόρη του Ιωάννη-Γεωργίου Α΄ εκλέκτορα της Σαξονίας. Δεν απέκτησαν απογόνους.

## Αναφορές σε Πηγές


## Εξωτερικοί σύνδεσμοι
* Christian the Prince Elect at the website of the Royal Danish Collection

Κατηγορία:Οίκος του Όλντενμπουργκ
Στύλια (αποσαφήνιση)

Με την ονομασία **Στύλια** αναφέρονται οι παρακάτω οικισμοί της Ελλάδας:

* Στύλια Αιτωλοακαρνανίας στον νομό Αιτωλοακαρνανίας.
* Στύλια Κορινθίας στον νομό Κορινθίας.
* Στύλια ή Στίλια Φωκίδας στον νομό Φωκίδας.

Κατηγορία:Αποσαφηνίσεις ελληνικών τοπωνυμίων
Ούλρικ της Δανίας (1611-1633)

Ο **Ούλρικ**, δανικά Ulrik (2 Φεβρουαρίου 1611 - 12 Αυγούστου 1633) από τον Οίκο του Όλντενμπουρκ ήταν πρίγκιπας της Δανίας. Έγινε διοικητής του πριγκιπάτου-επισκοπής του Σβερίν.

## Βιογραφία
Ήταν ο τρίτος γιος του Χριστιανού Δ΄ της Δανίας & Νορβηγίας και και της Άννας-Αικατερίνης των Χοεντσόλερν, κόρης του Ιωακείμ-Φρειδερίκου εκλέκτορα του Βρανδεμβούργου.

Γεννήθηκε στο ανάκτορο Φρέντερικσμπορκ του Χίλλεροτ. Ως γιος του βασιλιά της Δανίας είχε τον τίτλο του δούκα του Σλέσβιχ & Χόλσταϊν. Το 1624 διαδέχθηκε τον θείο του Ούλρικ ως διοικητής του πριγκιπάτου-επισκοπής του Σβερίν. Όμως το 1828 ο Αλβέρτος φον Βάλλενσταϊν εισέβαλε κατά τον Τριακονταετή Πόλεμο στο Σβερίν και το κατέλαβε. Ο πατέρας του το επόμενο έτος αναγκάστηκε να αποκηρύξει όλες τις διεκδικήσεις επισκοπών της οικογένειάς του. Το 1631 οι Σουηδοί ελευθέρωσαν το Σβερίν, αλλά ο Ούλρικ δεν κατάφερε να επανέλθει εκεί ως διοικητής.

Απεβίωσε το 1633 στο Σβάιντνιτς σε ηλικία 22 ετών.

## Αναφορές σε Πηγές
* Martin Opitz von Boberfeldt, An den Durchlauchten, Hochgebornen Fürsten und Herren, Herren Uldrichen, Postulirten Administratorn desz Stiffts Schwerin, Erben zu Norwegen, Hertzog zu Schleswig, Holstein, Stormarn undt der Ditmarschen, ... Lobgetichte (praising poems in honour of Duke Ulrik), Brieg: Gründer, 1633.

## Παραπομπές


## Εξωτερικοί σύνδεσμοι
* Julius Albert Fridericia, "Ulrik, 1611–33, Hertug", in: *[[Dansk biografisk leksikon]]*, vol. XVIII: Ubbe - Wimpffen, pp.&nbsp;75seqq.
* Georg Christian Friedrich Lisch, "Katharine Hahn, Gemahlin des Herzogs Ulrich, Prinzen von Dänemark, Administrators des Bisthums Schwerin", in: *Jahrbücher des Vereins für Mecklenburgische Geschichte und Altertumskunde*, Verein für Mecklenburgische Geschichte und Altertumskunde (ed.), vol. 23 (1858), pp.&nbsp;33–40
* Franz Schildt, "Das Bisthum Schwerin in der evangelischen Zeit", in: *Jahrbücher des Vereins für Mecklenburgische Geschichte und Altertumskunde*, Verein für Mecklenburgische Geschichte und Altertumskunde (ed.), vol. 49 (1884), pp.&nbsp;145–279, here pp.&nbsp;177–191

Κατηγορία:Οίκος του Όλντενμπουργκ
Κατηγορία:Πρίγκιπες της Δανίας
Γκόντα της Αγγλίας

Η **Γκόντα της Αγγλίας** (*Godjifu*, 1004 - περί το 1047) ήταν κόρη του Αγγλοσάξονα βασιλιά Έθελρεντ του Ουέσσεξ απο την δεύτερη σύζυγο του Έμμα της Νορμανδίας, αδελφή του Εδουάρδου του Ομολογητή και του Άλφρεντ Έθελινγκ.
Παντρεύτηκε στον πρώτο της γάμο τον Ντρόγκο της Μαντ, κόμη του Βεξίν στις 7 Απριλίου 1024 με τον οποίο απέκτησε : 

*Ραλφ της Μαντ
*Γουόλτερ Β΄, κόμης του Βεξίν (πέθανε το 1063 σε αιχμαλωσία από τον δούκα Γουλιέλμο)
*Φούλκων (πέθανε το 1068)

Παντρεύτηκε σε δεύτερο γάμο της τον Ευστάθιο Β΄ της Βουλώνης (1035) στον πρώτο του γάμο με τον οποίο δεν απέκτησε παιδιά.
Μετά την Νορμανδική κατάκτηση απο τον Γουλιέλμο τον Κατακτητή τα εδάφη τα οποία ανήκαν στην Γκόντα στο Μπάκιγχαμ δόθηκαν στον Φλαμανδό ευγενή Μπέρτραμ του Φάρναμ έναν ευγενή απο τον Οίκο του Φάρναμ και στον Βρετανό ευγενή Ραούλ, κόμη του Φουζέρ.

## Παραπομπές


## Πηγές
*Elisabeth van Houts, 'Edward and Normandy', in Richard Mortimer ed., Edward the Confessor: The Man and the Legend, The Boydell Press, 2009
*Hynde, Thomas (ed). The Domesday Book: England's History Then and Now. (1995)
*Tanner, Heather J. (2004). "Eustace (II) , count of Boulogne (d. c.1087)". Oxford Dictionary of National Biography. Oxford University Press.

Κατηγορία:Οίκος του Ουέσσεξ
Κατηγορία:Πριγκίπισσες της Αγγλίας
Χιροτόγκου Ακαΐκε

Ο **Χιροτόγκου Ακαΐκε** (, 5 Νοεμβρίου 1927 – 4 Αυγούστου 2009) ήταν Ιάπωνας στατιστικολόγος στη θεωρία της πληροφορίας. Στις αρχές της δεκαετίας του 1970, διατύπωσε ένα κριτήριο για την επιλογή του βέλτιστου στατιστικού μοντέλου — το επονομαζόμενο κριτήριο πληροφορίας του Ακαΐκε (*Akaike Information Criterion*), γνωστό πλέον με την συντόμευση AIC, το οποίο είναι ευρέως διαδεδομένο στην στατιστική και την οικονομετρία.

## Κριτήριο πληροφορίας του Ακαΐκε
Το κριτήριο πληροφορίας του Ακαΐκε είναι ένας εκτιμητής της σχετικής ποιότητας των στατιστικών μοντέλων για ένα συγκεκριμένο σύνολο δεδομένων. Με δεδομένο ένα σύνολο μοντέλων που ερμηνεύουν κάποια δεδομένα, το AIC υπολογίζει την ποιότητα του κάθε μοντέλου σε σχέση με τα υπόλοιπα μοντέλα. Έτσι το AIC παρέχει ένα μέσο για την επιλογή του μοντέλου που ερμηνεύει καλύτερα τα δεδομένα μας.

## Βραβεία
Το 2006, ο Ακαΐκε τιμήθηκε με το Βραβείο Κιότο για τη σημαντική συμβολή του στην στατιστική επιστήμη και την μοντελοποίηση και την ανάπτυξη του κριτηρίου Akaike. Στις 5 Νοεμβρίου 2017, η Google εμφάνισε ένα Doodle για την 90η επέτειο από την γέννησή του.

## Δημοσιεύσεις (επιλεγμένες)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Συνέντευξη
* 

## Παραπομπές


## Εξωτερικοί σύνδεσμοι
* Hirotsugu Akaike Memorial Website at the Institute of Statistical Mathematics
* 8th Director-General of the Institute of Statistical Mathematics
* Remarks on writing the 1974 paper 
* Kyoto Prize Citation
* Obituary: Professor Hirotugu Akaike

Κατηγορία:Ιάπωνες μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Βάλντεμαρ Χριστιανός της Δανίας

Ο **Βάλντεμαρ-Χριστιανός**, δανικά: Valdemar-Kristian (1622 - 26 Φεβρουαρίου 1656) από τον Οίκο του Όλντενμπουρκ ήταν πρίγκιπας της Δανίας.

## Βιογραφία
Ήταν ο τέταρτος γιος του Χριστιανού Δ΄ της Δανίας & Νορβηγίας και της Κίρστεν Μουνκ. Ο γάμος ήταν μοργανατικός και ο δεύτερος του πατέρα του.

Ως γιος του βασλιά της Δανίας είχε τον τίτλο του δούκα του Σλέσβιχ & Χόλσταϊν. Το 1643 μετέβη στη Ρωσία για να νυμφευτεί την Ειρήνη των Ρομάνοφ, κόρη του Μιχαήλ αυτοκράτορα της Ρωσίας. Αρνήθηκε να γίνει Ορθόδοξος και ο Μιχαήλ τον φυλάκισε για δύο έτη.

Το 1648 διαφώνησε με τον (ετεροθαλή) δευτερότοκο αδελφό του Φρειδερίκο Γ΄ της Δανίας, θέλοντας να διαδεχθεί εκείνος τον πατέρα τους που απεβίωσε. Αυτό βέβαια δεν έγινε και ο Βάλντεμαρ-Χριστιανός μετέβη στο εξωτερικό και ζούσε εκεί. Εισήλθε στον Σουηδικό στρατό το 1655, αλλά σκοτώθηκε στην Πολωνία το επόμενο έτος. Ήταν άγαμος και 34 ετών.

## Παραπομπές

* https://runeberg.org/nfck/0214.html (In Danish)

Κατηγορία:Οίκος του Όλντενμπουργκ
Κατάλογος των δημόσιων αργιών στην Νότια Οσσετία

Αυτός είναι ένας κατάλογος των **δημόσιων αργιών** στην **[[Νότια Οσσετία|Νότια Οσετία]]**:

Κατηγορία:Νότια Οσσετία
Στύλια Αιτωλοακαρνανίας

*Για οικισμούς με το ίδιο όνομα, δείτε: [[Στύλια (αποσαφήνιση)]]*.

Η **Στύλια** είναι ορεινός οικισμός που βρίσκεται στη Ναυπακτία του νομού Αιτωλοακαρνανίας. 

## Γεωγραφικά στοιχεία - αξιοθέατα
Η Στύλια είναι κτισμένη σε κατωφερικό έδαφος στις πλαγιές του όρους Ρουπάκια σε υψόμετρο 540 μέτρα, το οποίο καλύπτεται από δάσος βελανιδιάς του είδους "ρουπάκι". Το χωριό βρίσκεται στην επαρχιακή οδό Ναυπάκτου - Λουτρών Στάχτης, στα Β-ΒΔ της Ναυπάκτου σε απόσταση 31 χλμ.. Αξιοθέατα της περιοχής είναι το δάσος "Ρουπακιά" που περιβάλει τη Στύλια και στην άλλη άκρη του βρισκόταν το "χάνι του Μπρίνι",  καθώς και ο παλιός ναός της Παναγιάς με τελευταία χρονολογία ανακαίνισης το 1864. Κάθε χρόνο στις αρχές Ιουλίου, στο "Ρουπάκι", γίνεται η εκδήλωση Πυληνίων Ποιμενικός Βίος που αναβιώνει την παραδοσιακή ποιμενική ζωή

## Ιστορικά στοιχεία - ονομασία
Την περίοδο της τουρκοκρατίας, το όνομα του χωριού καταγράφεται ως *Stilia* από τον Γάλλο περιηγητή Φρανσουά Πουκεβίλ μεταξύ των χωριών της περιοχής Κραβάρων και αναφέρει ότι το κατοικούσαν 20 οικογένειες. Αρχικά υπήρξε ζευγοστάσιο της οικογένειας Σισμάνη, οι οποίοι ήταν προύχοντες της Αράχωβας Ναυπακτίας αλλά το 1829 μετά από διαμάχη με τους κολίγους της περιοχής και παρέμβαση του νεοσυσταθέντος Ελληνικού κράτους η διαφορά εξομαλύνθηκε και τα κτήματα πωλήθηκαν στους κατοίκους του χωριού. Από τη Στύλια καταγόταν ο οπλαρχηγός και αγωνιστής του 1821 Γιάννης Νικολού Μακρυγιάννης (1795 - 1876), επονομαζόμενος Κραβαρίτης, του οποίου τη κόρη παντρεύτηκε ο Νικόλαος Σισμάνης. Το 1912 συστάθηκε κοινότητα Στύλιας ενώ σύμφωνα με το σχέδιο Καποδίστριας μέχρι το 2010, ανήκε στον πρώην Δήμου Πυλλήνης του Νομού Αιτωλίας και Ακαρνανίας.

## Διοικητικά - πληθυσμιακά στοιχεία
Αναφέρεται επίσημα, μετά την Επανάσταση του 1821, το 1835 στο ΦΕΚ 19Α - 07/12/1835 να προσαρτάται στον τότε δήμο Ποτιδαμίας και το 1912 στο ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Έχει πληθυσμό 33 κατοίκους, σύμφωνα με την απογραφή του 2011 ενώ μαζί με την Αγία Τριάδα συναποτελούν την Τοπική Κοινότητα Στύλιας που ανήκει στη Δημοτική Ενότητα Πυλλήνης του Δήμου Ναυπακτίας.

### Απογραφές πληθυσμού

## Εξωτερικοί σύνδεσμοι
* Στύλια  από το http://www.nafpaktos.gr
* O ιστότοπος για τους απανταχού.."απ' τα Στύλια"
* Στύλια Ναυπακτίας στο https://www.youtube.com
* «Ποιμενικός Βίος» στα Ρουπάκια Στύλιας – Ορεινή Ναυπακτία

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ραγισμένα όνειρα

To ***Ραγισμένα όνειρα*** (πρωτότυπος τίτλος: ***The Broken Circle Breakdown***) είναι βελγική ταινία του 2012 σε σκηνοθεσία του Φέλιξ Βαν Γκρόνινγκεν.

## Πλοκή
Στο έργο παρουσιάζεται η ιστορία ενός ζευγαριού που ζει στη Γάνδη, της Ελίζε και του Ντιντιέ. Εξιστορείται το πως ξεκίνησε ο έρωτάς τους, η εγκυμοσύνη της Ελίζε, η γέννηση της κόρης τους, Μεϊμπέλ, και η διάγνωση τής με καρκίνο σε ηλικία έξι ετών. Η κόρη τους μετά απο χημειοθεραπείες τελικά πεθαίνει.

Μετά τον θάνατο της Μεϊμπέλ, το ζευγάρι έχει έντονες συγκρούσεις και ο ένας κατηγορεί τον άλλον για τον θάνατο του παιδιού. Ύστερα από ένα ξέσπασμα του Ντιντιέ, η Ελίζε φεύγει από το σπίτι και προσπαθεί να κάνει ένα νέο ξεκίνημα. Ο Ντιντιέ τη συναντά και του λέει πως επισήμως πλέον λέγεται Αλαμπάμα και του λέει αυτός να αλλάξει το όνομά του σε Μονρό.

Το ίδιο βράδυ παίζουν μουσική μπροστά σε μεγάλο κοινό και στο τέλος ο Ντιντιέ ξεσπά στο μικρόφωνο. Η Αλαμπάμα φεύγει και πηγαίνει να αυτοκτονήσει. Ο Ντιντιέ τη βρίσκει αναίσθητη και την πηγαίνει στο νοσοκομείο. Οι γιατροί τον πληροφορούν πως είναι κλινικά νεκρή και πως το καλύτερο είναι να την αφήσει να πεθάνει. Ο Ντιντιέ παίρνει την απόφαση να σταματήσει την ιατρική υποστήριξη και μαζί με τους μουσικούς φίλους του παίζουν bluegrass τραγούδια στο δωμάτιο του νοσοκομείου. Στην τελευταία σκηνή, δείχνει το τατουάζ που έχει στο σώμα της, στο οποίο έχει μια καρδιά και τα ονόματα Αλαμπάμα και Μονρό.

## Διανομή
*Βέρλε Μπέτενς ως Ελίζε Βαντεβέλντε/Αλαμπάμα
*Γιόχαν Χέλντεμπεργκ ως Ντιντιέ Μπόντινκ/Μονρό
*Νελ Κατρίσε ως Μεϊμπέλ
## Βραβεία/Διακρίσεις
Η ταινία κέρδισε το Βραβείο Lux, το Βραβείο Satellite Καλύτερης Ξενόγλωσσης Ταινίας και το βραβείο Σεζάρ καλύτερης ξένης ταινίας.

Επίσης, ήταν υποψήφια για το Όσκαρ Καλύτερης Ξενόγλωσσης Ταινίας και για το βραβείο καλύτερης ταινίας στα Βραβεία Ευρωπαϊκού Κινηματογράφου.
## Παραπομπές


## Εξωτερικοί σύνδεσμοι
* 
* 

Κατηγορία:Βελγικές ταινίες
Κατηγορία:Βελγικές δραματικές ταινίες
Κατηγορία:Ολλανδόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες του 2012
Κατηγορία:Σπονδυλωτές ταινίες
Κατηγορία:Ταινίες γυρισμένες στο Βέλγιο
Επαρχίες της Σουηδίας

Οι **Επαρχίες της Σουηδίας** (σουηδικά: Sveriges landskap) είναι ιστορικές, γεωγραφικές και πολιτισμικές περιοχές της Σουηδίας. Η Σουηδία έχει σήμερα 25 επαρχίες οι οποίες δεν έχουν κάποια διοικητική λειτουργία, αλλά αποτελούν ιστορικές περιοχές και μέσα πολιτιστικής ταυτότητας. Οι σουηδικές τοπικές διάλεκτοι και η τοπική λαογραφία ακολουθούν περισσότερο τα σύνορα των Επαρχιών παρά τα σύνορα των διοικητικών Κομητειών.

Ιστορικά, αρκετές από αυτές τις επαρχίες ήταν υποδιαιρέσεις της Σουηδίας μέχρι το 1634, όταν αντικαταστάθηκαν από τις κομητείες της Σουηδίας (län), κάποιες επαρχίες κατακτήθηκαν αργότερα από τη Δανία-Νορβηγία και κάποιες άλλες, όπως οι επαρχίες στη Φινλανδία χάθηκαν.

Σε ορισμένες περιπτώσεις, οι διοικητικές Κομητείες αντιστοιχούν σχεδόν ακριβώς με τις Επαρχίες, όπως η επαρχία Μπλεκίνιε με την κομητεία Μπλεκίνιε και η επαρχία Γκότλαντ, η οποία είναι ταυτόχρονα επαρχία, κομητεία και δήμος. Επιπλέον, οι διοικητικές κομητείες υπόκεινται σε συνεχείς αλλαγές - για παράδειγμα, δημιουργήθηκαν αρκετές νέες κομητείες κατά τη δεκαετία του 1990 - ενώ οι επαρχίες έχουν τα ιστορικά τους σύνορα εδώ και αιώνες. Από το 1884 όλες οι επαρχίες έχουν ουσιατικά εθιμοτυπικό χαρακτήρα και δεν έχουν διοικητικές ή άλλες πολιτικές λειτουργίες, εξακολουθούν όμως να χρησιμοποιούνται στην καθομιλουμένη και στις διάφορες πολιτισμικές αναφορές.

## Επαρχίες
thumb|260px|Οι Επαρχίες της Σουηδίας

*Έλαντ (Öland)
*Έστεργκετλαντ (Östergötland)
*Βέρμλαντ (Värmland)
*Βέστεργκετλαντ (Västergötland)
*Βεστερμπότεν (Västerbotten)
*Βέστμανλαντ (Västmanland)
*Γιέμτλαντ (Jämtland)
*Γιέστρικλαντ (Gästrikland)
*Γκότλαντ (Gotland)
*Λάπλαντ (Lappland)
*Μίεντελπαντ (Medelpad)
*Μπλεκίνιε (Blekinge)
*Μπούχουσλεν (Bohuslän)
*Νάρκε (Närke)
*Νορμπότεν (Norrbotten)
*Νταλάρνα (Dalarna)
*Ντάλσλαντ (Dalsland)
*Όνγκερμανλαντ (Ångermanland)
*Ούπλαντ (Uppland)
*Σκάνια (Skåne)
*Σμόλαντ (Småland)
*Σόντερμανλαντ (Södermanland)
*Χάλαντ (Halland)
*Χαργιεντόλεν (Härjedalen)
*Χέλσινγκλαντ (Hälsingland)

## Γεωγραφικά διαμερίσματα
Οι επιμέρους επαρχίες της Σουδίας αποτελούν τμήματα μεγαλύτερων γεωγραφικών περιοχών, αυτές των Διαμερισμάτων.

Τα Γεωγραφικά διαμερίσματα της Σουηδίας είναι:
* Νόρλαντ (Norrland), στη βόρεια Σουηδία
* Σβίαλαντ (Svealand), στην κεντρική Σουηδία
* Γέταλαντ (Götaland), στη νότια Σουηδία

## Δείτε επίσης
*Κομητείες της Σουηδίας
*Γεωγραφικά διαμερίσματα της Σουηδίας

Κατηγορία:Γεωγραφία της Σουηδίας
Βέρνερ Ράουτενμπεργκ

Ο **Βέρνερ Ράουτενμπεργκ** (*[[γερμανικά]]: Werner Rautenberg*), γεννημένος στις 10 Φεβρουαρίου 1937, είναι Γερμανός πρώην πρωταθλητής της αντισφαίρισης στην Ανατολική Γερμανία.

Ήταν από τους καλύτερους αντισφαιριστές της Λαϊκής Δημοκρατίας της Γερμανίας στη δεκαετία του 1950 και του 1960. Άρχισε να παίζει από την ηλικία των έντεκα ετών στην Ερφούρτη και στον τοπικό σύλλογο Ροτ Βάις Ερφούρτης μαζί με τον μεγαλύτερο αδελφό του Χανς, αργότερα μετακόμισε στο Βερολίνο και στον σύλλογο *Sports Club*.

Συμμετείχε σε αρκετά διεθνή τουρνουά όπως στο *Sportive et Gymnique du Travail* στη Γαλλία, στην Αίγυπτο το 1959 κι αλλού. Μετά το χτίσιμο του τείχους του Βερολίνου μπορούσε να συμμετέχει σε τουρνουά των χωρών του ανατολικού μπλοκ, το 1964 ταξιδεύε σε διεθνή αγώνα στην Κούβα. Μάλιστα το 1961 βρισκόταν σε τουρνουά στη Δυτική Γερμανία μαζί με άλλους συμπαίκτες του και επιστρέφοντας στο Βερολίνο συνάντησαν φράχτες στον σταθμό, είχε γίνει ο χωρισμός της Γερμανίας, αλλά επέλεξαν να επιστρέψουν και να μην μείνουν στη Δυτική πλευρά.

Σπούδασε στη Λειψία δίδαξε αθλητικά και βιολογία σε σχολείο στο Ανατολικό Βερολίνο. Μετά την πτώση του Τείχους έπαιξε σε πολλά διεθνή τουρνουά παλαιμάχων. Μαζί με τον Rüdiger Rogoll έχουν γράψει το βιβλίο *Werde, der du werden kannst: Persönlichkeitsentfaltung durch Transaktionsanalyse*. Επίσης έχει διετελέση διοικητικός παράγοντας στον σύλλογο τένις του Μεγδεμβούργου*

== Παραπομπές ==


== Πηγές ==
* Robin Streppelhoff, *Tennis als Leistungssport in der DDR'', in: Stadion. Internationale Zeitschrift für Geschichte des Sports 23 (2007) 2, S. 243–264

Κατηγορία:Ανατολικογερμανοί αθλητές της αντισφαίρισης
Αγία Τριάδα Στύλιας Αιτωλοακαρνανίας

Η **Αγία Τριάδα Στύλιας** είναι ορεινό χωριό της Ναυπακτίας του νομού Αιτωλοακαρνανίας σε υψόμετρο 500 μέτρων. Σύμφωνα με την εφαρμογή του προγράμματος Καλλικράτης, μαζί με τη Στύλια συναποτελούν την Τοπική Κοινότητα Στύλιας που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 19 κάτοικοι. Το χωριό βρίσκεται στην επαρχιακή οδό Ναυπάκτου - Λουτρών Στάχτης, στα Β-ΒΔ της Ναυπάκτου σε απόσταση 29 χλμ. και μόλις 2 χλμ. από τη Στύλια. Αναγνωρίστηκε ως οικισμός το 1981 και προσαρτήθηκε στην τότε κοινότητα Στύλιας. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Στύλιας του πρώην Δήμου Πυλλήνης του Νομού Αιτωλίας και Ακαρνανίας.
## Πληθυσμός

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Ευρωπαϊκό Πρωτάθλημα Στίβου 1969

Το **9ο Ευρωπαϊκό Πρωτάθλημα Στίβου** πραγματοποιήθηκε στην Ελλάδα, με διοργανώτρια πόλη την Αθήνα, από τις 16 έως τις 21 Σεπτεμβρίου 1969. Η τελετή έναρξης και όλα τα αγωνίσματα πραγματοποιήθηκαν στο τότε πρόσφατα ανακαινισμένο Στάδιο Καραϊσκάκη στον Πειραιά, πλην του τερματισμού του μαραθωνίου δρόμου και της τελετής λήξης, που έγιναν στο Καλλιμάρμαρο της Αθήνας. 

Νέα αθλήματα σ' αυτό το πρωτάθλημα ήταν τα 1.500 μέτρα γυναικών και τα 4x400 μέτρα σκυταλοδρομίας γυναικών. Επιπλέον, τα 80 μέτρα μετ' εμποδίων γυναικών αντικαταστάθηκαν από τα 100 μέτρα μετ' εμποδίων γυναικών.

Η διοργάνωση χαρακτηρίστηκε από επτά παγκόσμια ρεκόρ, την αποχώρηση της Δυτικής Γερμανίας και την αποτυχία του Χρήστου Παπανικολάου στο άλμα επί κοντώ, ο οποίος κατετάγη τέταρτος με επίδοση 5 μέτρα. Η Σοβιετική Ναντέζντα Τσίζοβα, που ανέβασε το ρεκόρ της σφαιροβολίας στα 20,43 μ. και διατήρησε τον τίτλο της. Το ίδιο πέτυχε η Ανατολικογερμανίδα Κάριν Μπάλτσερ. Νίκησε στα 100 μ. με εμπόδια με ρεκόρ κόσμου (13,29) και διπλασίασε τις νίκες της. Ρεκόρ σημείωσαν, επίσης, η Τσεχοσλοβάκα Γιαροσλάβα Γιελιτσκόβα στα 1.500 μ. με 4.10,7 και η Αυστριακή Λίζε Πρόκοπ στο πένταθλο με 5.030 βαθμούς. Μόνο ένα παγκόσμιο ρεκόρ καταρρίφθηκε στους άνδρες. Από τον Σοβιετικό σφυροβόλο Ανατόλι Μπονταρτσούκ, που έριξε 74,68 μ. Όμως, πιο πολυσυζητημένος αθλητής ήταν ο Γερμανός Γίργκεν Μάι. Πρώην Ανατολικός, είχε περάσει στην Ομοσπονδιακή Γερμανία, που τον δήλωσε στο πρωτάθλημα. Η Ανατολική Γερμανία αντέδρασε, η Διεθνής Ένωση Ομοσπονδιών Κλασικού Αθλητισμού, εφαρμόζοντας τους κανονισμούς, που προέβλεπαν συμπλήρωση τριών ετών παραμονής σε άλλη χώρα για να έχει δικαίωμα αθλητής ν' αγωνιστεί με τα χρώματα αυτής, δεν επέτρεψε τη συμμετοχή του και οι Δυτικογερμανοί αποχώρησαν. 

Η Ε.Σ.Σ.Δ. και η Λαοκρατική Δημοκρατία της Γερμανίας (ΛΔΓ) έδωσαν τη μάχη των μεταλλίων. Στους άνδρες νίκησαν οι Σοβιετικοί (7-5-6), έναντι 7-4-5 της ΛΔΓ και 4-4-4 των Βρετανών. Όμως οι Γερμανίδες ξεπέρασαν τις Σοβιετικές (4-3-2, έναντι 2-2-2). Και εδώ η Μεγάλη Βρετανία αναδείχθηκε τρίτη, με 2-0-3.

## Αποτελέσματα

### Άνδρες

### Γυναίκες

## Πίνακας μεταλλίων

## Συμμετέχουσες χώρες
Σε παρένθεση ο αριθμός των αθλητών που συμμετείχαν ανά χώρα.

* (9)
* (18)
* (19)
* (57)
* (76)
** (16)
** (60)
* (1)
* (18)

* (8)
* (19)
* (24)
* (4)
* (3)
* (6)
* (36)
* (1)
* (4)

* (1)
* (71)
* (18)
* (9)
* (32)
* (51)
* (4)
* (17)
* (79)

* (29)
* (10)
* (27)
* (24)

## Παραπομπές


## Εξωτερικοί σύνδεσμοι
* Όλα τα αποτελέσματα (archived) 

1969
Κατηγορία:Διοργανώσεις στίβου στην Αθήνα
Κατηγορία:Στίβος το 1969
Χριστιανός Ούλρικ Γκύλντενλιβε

O **Χριστιανός-Ούλρικ Γκύντενλιβε**, δανικά Kristian-Ulrik Gyldenløve (3 Φεβρουαρίου 1611 - 6 Οκτωβρίου 1640) από τον Οίκο του Όλντενμπουρκ ήταν διπλωμάτης και αξιωματικός του στρατού.

## Βιογραφία
Ήταν ο πρώτος από τους νόθους γιους του Χριστιανού Δ΄ της Δανίας και της ερωμένης του Κίρστεν Μάντσνταττερ.

Το *Γκύλντενλιβε* (Χρυσός λέων) ήταν ένα επώνυμο, που έφεραν τα νόθα τέκνα των Δανών βασιλέων. Έγινε αξιωματικός του στρατού και διπλωμάτης. Σε μία μάχη μπροστά από το ναό του Μάινερτσχαγκεν της Βεστφαλίας εναντίον Ολλανδικών στρατευμάτων, σκοτώθηκε το 1640. Ήταν 29 ετών και τάφηκε στο γειτονικό Βέζελ.

## Παραπομπές


## Πηγές
* Miroslav Marek: House of Oldenburg, main branch, kings of Denmark

Κατηγορία:Οίκος του Όλντενμπουργκ
Χορστ Στάλμπεργκ

Ο **Χορστ Στάλμπεργκ** (*[[γερμανικά]]: Horst Stahlberg*), γεννημένος στις 14 Φεβρουαρίου 1937, είναι Γερμανός πρώην πρωταθλητής της αντισφαίρισης στην Ανατολική Γερμανία και σήμερα προπονητής. Μαζί με τους Πέτερ Φέρμαν, Βέρνερ Ράουτενμπεργκ και Κόνραντ Τσάνγκερ ήταν από τους καλύτερους αντισφαιριστές της Λαϊκής Δημοκρατίας της Γερμανίας στη δεκαετία του 1950 και του 1960. Ο Ίδιος ήταν την ίδια περίοδο Νο1 στην ανατολική Γερμανία.

Το 1955 κέρδισε τρεις τίτλους στο εθνικό πρωτάθλημα της ανατολικής Γερμανίας. Σε ηλικία 20 ετών κέρδισε το διεθνές τουρνουά της Zinnowitz και του επετράπη να ταξιδέψει με τον Κόνραντ Τσάνγκερ για να συμμετάσχουν στο διπλό του Διεθνές τουρνουά της Αιγύπτου κατά το επόμενο έτος όπου πήραν την τρίτη θέση. Το 1960 νίκησε στο μεικτό στο Κάιρο, το 1961 συμμετείχε σε ένα τουρνουά στο Βόλφσμπουργκ και σε ένα τουρνουά του τένις κλαμπ Μπλάου Βάις στο Δυτικό Βερολίνο. Το 1961 βρισκόταν σε τουρνουά στην Δυτική Γερμανία μαζί με άλλους συμπαίκτες του  και επιστρέφοντας στο Βερολίνο συνάντησαν φράχτες στον σταθμό, είχε γίνει ο χωρισμός της Γερμανίας, αλλά επέλεξαν να επιστρέψουν και να μην μείνουν στη Δυτική πλευρά, ο ίδιος σαν αντίδραση αποσύρθηκε προσωρινά από το άθλημα στο Πότσνταμ. Εκεί εργάστηκε ως πλήρους απασχόλησης καθηγητής φυσικής αγωγής και αργότερα γράφτηκε στον τοπικό σύλλογο αντισφαίρισης.

Την ίδια χρονιά κέρδισε το διεθνές τουρνουά της Zinnowitz για δεύτερη και τελευταία φορά. Τη δεκαετία του 1980 ήταν προπονητής ποδοσφαίρου της "Motor Babelsberg".

Μετά την πτώση του τείχους πήρε το ασημένιο παράσημο της τιμής της Γερμανικής Ομοσπονδίας αντισφαίρισης (DTB) σε ασήμι επειδή ήταν υποψήφια για την επιλογή του Βερολίνου-Βραδεμβούργου τέσσερις φορές. Στην συνέχεια δούλεψε σαν προπονητής αντισφαίρισης στον τοπικό σύλλογο.

## Παραπομπές


## Πηγές
*  Streppelhoff, R.: *Tennis als Leistungssport in der DDR* in: Stadion, Internationale Zeitschrift für Geschichte des Sports 23 (2007) 2, S. 243–264

Κατηγορία:Ανατολικογερμανοί αθλητές της αντισφαίρισης
Κατηγορία:Γερμανοί προπονητές της αντισφαίρισης
Γκρέτα Σαλόμε Στεφανσντότιρ

Η **Γκρέτα Σαλόμε Στεφανσντότιρ** (Ισλανδική προφορά: *Greta Salóme Stefánsdóttir* [krɛːta saːloumɛ stɛːvaunsˌtouʰtɪr], 11 Νοεμβρίου 1986), γνωστή εκτός Ισλανδίας απλά ως **Γκρέτα Σαλόμε** (ισλανδική προφορά: *Greta Salóme* [krɛːta saːloumɛ]), είναι Ισλανδή τραγουδίστρια, τραγουδοποιός και βιολιστής στην ισλανδική Συμφωνική ορχήστρα. Εκπροσώπησε την Ισλανδία στον διαγωνισμό τραγουδιού της Eurovision 2012 στο Μπακού του Αζερμπαϊτζάν, σε ένα ντουέτο με τον τραγουδιστή Γιόνσι με το τραγούδι "Never Forget". Προκρίθηκαν από τον πρώτο ημιτελικό στον τελικό της Eurovision και τελικά τερμάτισαν στην 20η θέση με 46 βαθμούς. Εκπροσώπησε την Ισλανδία ξανά, αυτή τη φορά ως σολίστ, στο διαγωνισμό τραγουδιού της Eurovision 2016 με το τραγούδι "Hear Them Calling", όπου δεν κατάφερε να προκριθεί.

## Καριέρα
Η Γκρέτα κυκλοφόρησε το πρώτο της άλμπουμ, με τίτλο "In the Silence", στις 16 Νοεμβρίου 2012. Το άλμπουμ περιέχει το τραγούδι "Never Forget" της Eurovision, τόσο στην αγγλική όσο και στην ισλανδική έκδοση (Mundu Eftir Mér). Τον Αύγουστο του 2012 κυκλοφόρησε τα Everything Around Me. Ανακοινώθηκε ότι η Γκρέτα ήταν από τη λίστα των συμμετεχόντων στην επιλογή της Ισλανδίας για τη Eurovision 2016 με το τραγούδι "Raddirnar". Προκρίθηκε από τον πρώτο ημιτελικό να συμμετάσχει στον τελικό της διαδικασίας επιλογής. Το τραγούδι της το άλλαξε στα αγγλικά για τον τελικό, με τον τίτλο "Hear Them Calling", κερδίζοντας έτσι τον εθνικό τελικό. Εκπροσώπησε την Ισλανδία και ερμήνευσε το τραγούδι στον πρώτο ημιτελικό της Eurovision στις 10 Μαΐου 2016, αλλά απέτυχε να προκριθεί στον τελικό, τερματίζοντας 14η με 51 πόντους. Αυτή τη στιγμή ολοκληρώνει το δεύτερο άλμπουμ της, με τα πιο πρόσφατα σινγκλ της.

## Δισκογραφία
### Στούντιο άλμπουμ

### Σίνγκλ

## Σημειώσεις

* **A**  Το "Never Forget" δεν εμφανίστηκε στο επίσημο Βελγικό τσάρτ Ultratop 50, αλλά στο τσάρτ Ultratip, όπου συνδυάζει "Airplay και Πωλήσεις", κατακτώντας τη θέση 30.

* **B**  "Raddirnar" είναι η πρώτη αυθεντική έκδοση του "Hear Them Calling", όπου μεταφράστηκε μετά στα Αγγλικά.

## Παραπομπές


## Επιπλέον λινκ
*Σελίδα της Γκρέτα στο Facebook

Κατηγορία:Ισλανδοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ισλανδία
Κατηγορία:Διαγωνισμός Τραγουδιού Eurovision 2012
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision
Ούλρικ Χριστιανός Γκύλντενλιβε (1630-1658)

Ο **Ούλρικ-Χριστιανός Γκύλντενλιβε** ο *πρεσβύτερος*, δανικά Ulrik-Kristian Gyldenløve (7 Απριλίου 1630 - 11 Δεκεμβρίου 1658) από τον Οίκο του Όλντενμπουρκ ήταν κόμης του Ούλρικσχολμ. Ως στρατηγός υπερασπίστηκε την Κοπεγχάγη γενναία από τους Σουηδούς και έπεσε μαχόμενος.

## Βιογραφία
Ήταν το τρίτο από τα νόθα τέκνα του Χριστιανού Δ΄ της Δανίας και της υπηρέτριας του δωματίου του Βίμπεκε Κρούζε. Τα νόθα τέκνα των βασιλέων της Δανίας είχαν το επώνυμο *Γκύλντενλιβε* (Χρυσός λέων). Να μη συγχέεται με τον ομώνυμο μικρανεψιό του.

Το 1645 του δόθηκε η ιδιοκτησία Σκίννερουπ γκορτ από τον πατέρα του. Δεν απογοητεύτηκε από το ότι το αγρόκτημα ήταν εγκαταλελειμμένο και ξαναέκτισε την κώμη. Τη μετονόμασε σε Ούλρικσχολμ και ακολούθως έγινε κόμης.

Έγινε στρατηγός του βασιλείου και γενικός διοικητής του στρατού κατά τον Δανο-Σουηδικό Πόλεμο του 1657-1658. Ο Ούλρικ οδήγησε ένα σώμα νεαρών στρατιωτών εναντίον του Σουηδικού στρατού κατά την πορλιορκία της Κοπεγχάγης το 1658. Αργότερα οι Σουηδοί εισέβαλαν στο Κάλλεμποντστραντ στην Κοπεγχάγη, όπου ήταν το στρατηγείο του. Δόθηκε αιματηρή μάχη με τους Δανο-Ολλανδούς εναντίον των Σουηδο-Γερμανών επιτιθεμένων. Ο Γκύλντενλιβε σκοτώθηκε από πολλούς εχθρικούς πυροβολισμούς· ήταν 28 ετών.

### Υστεροφημία
Οι οδοί Γκύλντενλιβεσγκάντε στην Κοπεγχάγη και την Οντένσε ονομάστηκαν από αυτόν. Τον θυμούνται όλοι, ευγενείς και αγρότες, ως έναν από τους κυριότερους στρατιωτικούς διοικητές της Δανίας. Ο ανιψιός του Χριστιανός Ε΄ της Δανίας έδωσε σε έναν (νόθο) γιο του το ίδιο όνομα: Ούλρικ-Χριστιανός ο *νεότερος*.

## Παραπομπές


## Πηγές
* Miroslav Marek: House of Oldenburg, main branch, kings of Denmark

Κατηγορία:Οίκος του Όλντενμπουργκ
Κατάλογος λιμνών της Σουηδίας

Αυτός ο **κατάλογος των λιμνών της Σουηδίας** περιέχει τις μεγαλύτερες λίμνες μέσα στα όρια του κράτους της Σουηδίας. Συνολικά, η χώρα αυτή έχει περισσότερες από 97.500 λίμνες με έκταση μεγαλύτερη των 8 στρεμμάτων, οπότε ο κατάλογος δεν είναι εξαντλητικός. Ο μεγάλος αριθμός λιμνών στη νότια Σουηδία ίσως να οφείλεται, σύμφωνα με τον Άλφρεντ Γκάμπριελ Νάτχορστ, στον σχηματισμό λεκανών εξαιτίας της αφαιρέσεως ενός ακανόνιστου περιβλήματος πετρωμάτων από την παγετωνική διάβρωση.

## Μεγαλύτερες σε έκταση λίμνες

**Παρατηρήσεις:** Η λίμνη Σίλγιαν μαζί με τις στενά συνδεόμενες με αυτή λίμνες Όρσασιεν και Ίνσιεν έχει συνολική έκταση 354 τ.χλμ, οπότε κατά μία έννοια είναι η έκτη μεγαλύτερη της Σουηδίας. Η Λίμνη Άκαγιάβρε είναι τεχνητή (δημιουργήθηκε το 1923).

## Βαθύτερες λίμνες
*Το βάθος υπόκειται σε γεωλογικές μεταβολές*
# Χούρναβαν, βάθος 228 μέτρα (μ)
# Τούρνετρεσκ, 168 μ
# Βούιμσεν, 145 μ
# Στουρ-Μπλώσιεν, 144 μ
# Στουρ-Ρένσιεν, 140 μ
# Βιριχάουρε, 138 μ
# Κάλσιεν, 134 μ
# Βαστενιάουρε, 134 μ
# Σίλγιαν, 134 μ
# Κούλτσιεν, 130 μ

## Λίμνες με τη μεγαλύτερη ποσότητα νερού
# Βένερν, 153 km³
# Βέτερν, 77,6 km³
# Τούρνετρεσκ, 17,1 km³
# Μέλαρεν, 14,3 km³
# Χούρναβαν, 11,9 km³
# Σίλγιαν, 8,09 km³
# Στούρσεν, 8,02 km³
# Κάλσιεν, 6,14 km³
# Βιριχάουρε, 4,43 km³
# Στούρουμαν, 4,18 km³

## Ζωή στις λίμνες
* Στις λίμνες και τους ποταμούς της Σουηδίας έχουν καταμετρηθεί 52 είδη ψαριών των γλυκών νερών, πολλά από τα οποία όμως συναντώνται σπανίως.

## Δείτε επίσης
* Γεωγραφία της Σουηδίας

## Παραπομπές


## Πηγές
* *Fakta och Fiske*, Fiskeriverket, 2003.
* Δεδομένα από το Σουηδικό Μετεωρολογικό και Υδρολογικό Ινστιτούτο, 2002.
Μοναστήρι του Κρκα

Το **Μοναστήρι του Κρκα** (στα κροατικά: **Samostan Krka**, στα σέρβικα: **Манастир Крка**) είναι σερβικό ορθόδοξο μοναστήρι, το οποίο βρίσκεται δίπλα στον ποταμό Κρκα, στο Εθνικό Πάρκο Κρκα, 3 χιλιόμετρα ανατολικά του Kistanje, στην κεντρική Δαλματία, στην Κροατία. Είναι αφιερωμένο στον Αρχάγγελο Μιχαήλ και είναι χτισμένο πάνω σε ρωμαϊκές κατακόμβες.

Αναφέρεται πρώτη φορά το 1345, όταν συμπεριλήφθηκε στην προίκα της πριγκίπισσας Jelena Nemanjić Šubić, που ήταν ετεροθαλής αδελφή του Σέρβου αυτοκράτορα Ντούσαν και σύζυγος του τοπικού δούκα του Skradin και του Bribir, Mladen III Šubić Bribirski.

Η εκκλησία του Αρχαγγέλου Μιχαήλ χτίστηκε το 1422. Γύρω στο 1530 καταστράφηκε από τους Οθωμανούς αλλά αργότερα ξαναχτίστηκε. Η ολοκλήρωση των εργασιών έγινε σε διαφορετικές χρονικές περιόδους. Στο χώρο του μοναστηριού υπάρχει ένα παρεκκλήσι που κατασκευάστηκε το 19ο αιώνα και είναι αφιερωμένο στον Άγιο Σάββα. Τα υπόλοιπα κτίρια του μοναστηριού χτίστηκαν το 18 -19ο αιώνα. Το καμπαναριό του μοναστηριού είναι χτισμένο σε ρωμανικό ρυθμό.


File:Manastir Krka.jpg|Το Μοναστήρι του Κρκα
File:Manastir Krka DSC07498.JPG|Το εσωτερικό του μοναστηριού και το καμπαναριό
File:Manastir Krka Catacombes DSC07485.JPG|Οι κατακόμβες κάτω από το χώρο του μοναστηριού


## Εξωτερικοί σύνδεσμοι
*
*http://www.eparhija-dalmatinska.hr/Manastiri-Krka-E.htm

Κατηγορία:Μοναστήρια
Ιωάννης Ούλρικ Γκύλντενλιβε

Ο **Ιωάννης Ούλρικ Γκύλντενλιβε**, δανικά Hans Ulrik Gyldenløve (10 Μαρτίου 1615 - 31 Ιανουαρίου 1645) από τον Οίκο του Όλντενμπουρκ ήταν αξιωματικός του Ναυτικού της Δανίας.

## Βιογραφία
Ήταν ο δεύτερος νόθος γιος του Χριστιανού Δ΄, από την ερωμένη του Κάρεν Άνντερσντόττερ.

Το επώνυμο *Γκύλντενλιβε* (Χρυσός λέων) δινόταν στα νόθα τέκνα των Δανών βασιλέων. Έγινε αξιωματικός του Ναυτικού της Δανίας. Απεβίωσε το 1645 σε ηλικία 30 ετών.

## Οικογένεια
Νυμφεύτηκε το 1641 τη Ρεγκίτσε Γκρούμπε, κόρη του Γίργκεν Γκρούμπε μέλους της παλαιάς αριστοκρατίας. Δεν απέκτησαν τέκνα.

## Παραπομπές


## Πηγές
* (in Danish) S[ophus]. Birket-Smith, ed., Dr. med. Otto Sperlings Selvbiografi, 1602-1673 [Dr. Otto Sperling’s Autobiography, 1602-1673] (Copenhagen: A. F. Høst & Søn Boghandels [Andreas Frederik Høst & Son Publications], 1885), pp. 94 ff.
* (in Danish) J[ulius]. A[lbert]. Fridericia, “Gyldenløve, Hans Ulrik”, Dansk biografisk Lexikon, Bind VI [Danish Biographical Dictionary, Volume VI], Gerson - H. Hansen (Copenhagen: Gyldendal Boghandels [Gyldendal Publications], 1892), pp. 339–340.

## Εξωτερικοί Σύνδεσμοι
* “Hans Ulrik Gyldenløve”, *Den Store Danske Gyldendals åbne Encyklopædi* [The Great Dane, Gyldendal’s Online Encyclopedia]

Κατηγορία:Οίκος του Όλντενμπουργκ
Ούλριχ Τρετίν

Ο **Ούλριχ Τρετίν** (*[[γερμανικά]]: Ulrich Trettin*), είναι Γερμανός πρώην πρωταθλητής της αντισφαίρισης και σκακιστής στην Ανατολική Γερμανία. Είναι παντρεμένος με την Ολυμπιονίκη και παγκόσμια πρωταθλήτρια του καλλιτεχνικού πατινάζ Christine Errath και έχουν δύο παιδιά.

Έχει συμμετάσχει σε πολλά διεθνή τουρνουά κυρίως πριν το χτίσιμο του τείχους του Βερολίνου όπως στο Κάιρο, στην Αλεξάνδρεια, στο Ντίσελντορφ, ή στο Einbeck. Με τον οριστικό διαχωρισμό της Γερμανίας το 1961 συμμετείχε μόνο σε τουρνουά χωρών του ανατολικού μπλοκ. Ήταν πρωταθλητής ανατολικής Γερμανίας στο απλό το 1967, 1968 και το 1969.

## Παραπομπές

Κατηγορία:Ανατολικογερμανοί αθλητές της αντισφαίρισης
Καρλ-Χάιντς Στουρμ

Ο **Καρλ-Χάιντς Στουρμ** (γερμ. *Karl-Heinz Sturm*), γεννημένος στις 28 Φεβρουαρίου 1924, είναι Γερμανός πρώην πρωταθλητής της αντισφαίρισης στην Ανατολική Γερμανία.

Ο Στουρμ έπαιζε αντισφαίριση από το 1938. Κατά τη διάρκεια του Β΄ Παγκόσμιου Πολέμου, υπηρέτησε στον στρατό και ήταν αιχμάλωτος πολέμου από το 1944 έως το 1946.
Μετά την επιστροφή του από την αιχμαλωσία, ολοκλήρωσε τις σπουδές του στο Πανεπιστήμιο Μαρτίνος Λούθηρος, το 1953 έγινε βοηθός έρευνας, αργότερα επικεφαλής του τμήματος μελέτης του πανεπιστημίου. Αργότερα εργάστηκε στο πανεπιστήμιο ως γυμναστής και ως πρόεδρος της Επιτροπής νέων ταλέντων της Γερμανικής Ομοσπονδίας αντισφαίρισης (DTV).

Ήταν πρωταθλητής Ανατολικής Γερμανίας στο απλό το 1951, 1952, 1954, 1955 και 1956.

Ήταν αντιπρόεδρος της ομοσπονδίας από το 1966 έως το 1974 και από το 1974 ως το 1987 πρόεδρος της Γερμανικής Ομοσπονδίας αντισφαίρισης της ανατολικής Γερμανίας. Ήταν επίσης μέλος του Ομοσπονδιακού συμβουλίου της Γερμανικής ομοσπονδίας γυμναστικής και αθλητισμού και ήταν μέλος του SED. Τον Οκτώβριο του 1981, του απονεμήθηκε το παράσημο της τιμής για τον Πολιτισμό και τον Αθλητισμό της Λαϊκής Δημοκρατίας της Γερμανίας. Μετά την επανένωση της Γερμανίας το 1992 έγινε διευθύνων σύμβουλος εταιρείας πολυμέσων στο Βερολίνο.

## Παραπομπές

## Πηγές
* *Tennis: Technik, Taktik, Training*, Sportverlag, Βερολίνο 1964
* *Lehrprogramm für die Ausbildung von Übungsleitern der Stufen 1, 2 und 3. Spezielle Theorie, Methodik und Praxis*. Deutscher Tennis-Verband der DDR, Berlin 1969.
* *Neues Tennislehrbuch*. Sportverlag, Berlin 1964 (3. Auflage, 1982; Übersetzung ins Portugiesische: *Ténis*. Ed. Estampa, Lissabon 1982).
* Günther Buch: *Namen und Daten wichtiger Personen der DDR*. 4. Auflage. Dietz, Berlin (West)/Bonn 1987, ISBN 3-8012-0121-X, S. 317.
* Gabriele Baumgartner, Dieter Hebig (Hrsg.): *Biographisches Handbuch der SBZ/DDR. 1945–1990*. Band 2: *Maassen – Zylla*. K. G. Saur, München 1997, ISBN 3-598-11177-0, S. 914.
* Ulrich Kaiser, Deutscher Tennis-Bund (Hrsg.): *Tennis in Deutschland. Von den Anfängen bis 2002.* Duncker & Humblot, Berlin 2002, ISBN 978-3-428-10846-6, S. 299.

Κατηγορία:Ανατολικογερμανοί αθλητές της αντισφαίρισης
Κατηγορία:Γερμανοί πανεπιστημιακοί
Πρωτάθλημα αντισφαίρισης αντρών και γυναικών Ανατολικής Γερμανίας

Το Πρωτάθλημα αντισφαίρισης αντρών και γυναικών της Λαϊκής δημοκρατίας της Γερμανίας, γνωστής σαν Ανατολική Γερμανία, ξεκίνησε το 1949 και καταργήθηκε το 1991 με την επανένωση της Γερμανίας.

## Απλό αντρών

## Απλό γυναικών

## διπλό αντρών

## μεικτό

## Παραπομπές


## Πηγές
* Deutscher Tennis Bund (Hrsg.): *Tennis in Deutschland. Von den Anfängen bis 2002.* Duncker & Humblot, Berlin 2002. ISBN 978-3-4281-0846-6, S. 299.
* Biographische Datenbanken EMMRICH, THOMAS
* sport-komplett.de

Κατηγορία:Αντισφαίριση στην Ανατολική Γερμανία
Aladdin (soundtrack)

Το ***Aladdin: Original Motion Picture Soundtrack*** είναι ένα soundtrack, που κυκλοφόρησε το 1992, για λογαριασμό της ταινίες κινουμένων σχεδίων της Disney, *[[Αλαντίν (ταινία, 1992)|Αλαντίν]]* (1992). Το άλμπουμ κυκλοφόρησε από την Walt Disney Records, τον Οκτώβριο του 1992, σε κασέτα και σε CD. Το 1994, κυκλοφόρησε μαζί με ακυκλοφόρητα τραγούδια καθώς και άλλα soundtrack της Disney, υπό τον τίτλο *The Music Behind the Magic*. Το 2001, κυκλοφόρησε σε επανακυκλοφορία και νέο εξώφυλλο. Το 2004, κυκλοφόρησε ξανά σε special edition, ξανά με άλλο εξώφυλλο. Το άλμπουμ αυτό είναι ένα από τα πιο επιτυχημένα εισπρακτικά sountrack κινουμένων σχεδίων, όλων των εποχών, με πάνω από 2.4 εκατομμύρια πωλήσεις, μόνο στις ΗΠΑ (έως και τον Απρίλιο 2014).

Οι στίχοι των τραγουδιών γράφτηκαν από τον Τιμ Ράις και Χάουαρντ Άσμαν (ο οποίος πέθανε, με τον Ράις, να ολοκληρώνει το έργο), ενώ τη μουσική σύνθεση την έγραψε ο Άλαν Μένκεν. Η σύνθεση του Μένκεν, έλαβε Όσκαρ Καλύτερης Πρωτότυπης Μουσικής, και Χρυσή Σφαίρα, στην ίδια κατηγορία, ενώ υπήρξε στην ίδια κατηγορία υποψήφιο και στα BAFTA. Το τραγούδι A Whole New World κέρδισε Όσκαρ Καλύτερου Πρωτότυπου Τραγουδιού, καθώς και Χρυσή Σφαίρα, στην ίδια κατηγορία. Αξιοσημείωτο, για το εν λόγω κομμάτι είναι ότι κέρδισε και Grammy στην κατηγορία Καλύτερο Τραγούδι της Χρονιάς, το οποίο το καθιστά το πρώτο και το τελευταίο ως τώρα τραγούδι της Disney, που λαμβάνει αυτό το βραβείο. 

## Λίστα κομματιών
Όλη η μουσική σύνθεση ανήκει στον Άλαν Μένκεν.

(*) Οι στίχοι αναθεωρήθηκαν μετά από διαμαρτυρίες και ανασκευάστηκαν στην επανέκδοση.
(**) Η έκδοση που περιλαμβάνεται στην αυθεντική κυκλοφορία της κασέτας (1992) περιέχει διάφορα εναλλακτικά συνθήματα.

## Παραπομπές


## Εξωτερικοί σύνδεσμοι
*Cut lyrics από ''Aladdin''

Κατηγορία:Soundtrack ταινιών
Κατηγορία:Soundtracks της Walt Disney Records
Τσεκά

Η **Πανρωσική Έκτακτη Επιτροπή για την Καταπολέμηση της Αντεπαναστάσεως και του Σαμποτάζ παρά το Συμβούλιο Λαϊκών Επιτρόπων της ΡΣΟΣΔ** (Всероссийская чрезвычайная комиссия по борьбе с контрреволюцией и саботажем при Совете народных комиссаров РСФСР), πιο γνωστή με τα αρχικά **Βε-Τσε-Κα** (ВЧК) και **Τσε-Κά** (ЧК), αποτέλεσε την πρώτη υπηρεσία εσωτερικής ασφάλειας του σοβιετικού καθεστώτος. Ιδρύθηκε στις 5 Δεκεμβρίου (Ιουλιανό ημερολόγιο) του 1917 από το Σοβναρκόμ της Ρωσικής Σοσιαλιστικής Ομοσπονδιακής Σοβιετικής Δημοκρατίας (ΡΣΟΣΔ), και τέθηκε υπό την ηγεσία του Φέλιξ Ντζερζίνσκι. Το 1922 αντικαταστάθηκε από την Κρατική Πολιτική Διεύθυνση (Γκε-Πε-Ου), αλλά η ονομασία «Τσεκά», και «Τσεκίστ» (чекист) για τα μέλη της, πέρασε στο ρωσικό λεξιλόγιο ως όρος που αναφέρεται γενικά στα όργανα εσωτερικής ασφάλειας της ΕΣΣΔ, και κατόπιν της Ρωσικής Ομοσπονδίας, που εν πολλοίς είναι διάδοχοι της Τσεκά. Ομοίως χρησιμοποιήθηκε και στις χώρες του Ανατολικού Μπλοκ.

Κατηγορία:Κυβέρνηση της Σοβιετικής Ένωσης
Κατηγορία:Ρωσικός Εμφύλιος Πόλεμος
Κατηγορία:Εγκλήματα πολέμου
Κατηγορία:Παραστρατιωτικές οργανώσεις
Απόστολος Μακέδος

Ο **Απόστολος Μακέδος** (1885-1964) ήταν Έλληνας αγρότης και βουλευτής. 
## Βιογραφία
Γεννήθηκε το 1885 και ήταν γιος του Παρασκευά Μακέδου. Ήταν καπνεργάτης και πολιτεύτηκε στο νομό Καβάλας. Από πολύ νωρίς ανέπτυξε συνδικαλιστική δράση. Το 1908 μαζί με τον εκδότη Αστέριο Ζουρμπά και άλλα πρόσωπα, ίδρυσαν το εργατικό σωματείο "Η ευδαιμονία", με το οποίο οργανώθηκαν και διεκδίκησαν την αύξηση των μισθών και τη μείωση των εργατοωρών.
Εξελέγη βουλευτής το 1950 με τη Δημοκρατική Παράταξη. 

Ο Μακέδος πέθανε σε ηλικία 79 ετών το 1964.

## Παραπομπές


Κατηγορία:Βουλευτές εκλεγμένοι με τη Δημοκρατική Παράταξη
Κατηγορία:Βουλευτές Καβάλας
Ερνέστος Γκύντερ του Σλέσβιχ-Χόλσταϊν-Σόντερμπουργκ-Αουγκούστενμπουργκ

O **Ερνέστος Γκύντερ**, δανικά Ernst Günther (14 Οκτωβρίου 1609 - 18 Ιανουαρίου 1689) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1647-89).

## Βιογραφία
Γεννήθηκε στο Σόντερμπουργκ του Σλέσβιχ και ήταν ο τρίτος γιος του Αλεξάνδρου και της Δωροθέας, κόρης του Ιωάννη Γκύντερ Α΄, κόμη του Σβάρτσμπουργκ-Ζόντερσχαουζεν.

Απεβίωσε το 1689 στο Αουγκούστενμπουργκ σε ηλικία 80 ετών.

## Οικογένεια
Νυμφεύτηκε το 1651 την εξαδέλφη του Αυγούστα, κόρη του Φίλιππου δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και είχε τέκνα:
* Φρειδερίκος 1652-1692, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Φίλιππος-Ερνέστος 1655-1677, απεβ. 22 ετών.
* Λουίζα-Καρλόττα 1658-1740, παντρεύτηκε τον εξάδελφό της Φρειδερίκο Λουδοβίκο, δούκα του Σλέσβιχ-Χόλσταϊν-Σόντερμπουργκ-Μπεκ.
* Ερνέστος-Αύγουστος 1660-1731, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Δωροθέα-Λουίζα 1663-1721, ηγουμένη του αββαείου του Ίτσεχοε.
* Φρειδερίκος-Γουλιέλμος 1668-1714, πρίγκιπας του Σλέσβιχ-Χόλσταϊν-Σόντερμπουργκ-Αουγκούστενμπουργκ.
* Ερνεστίνη-Ιουστίνη 1659-1662 απεβ. 3 ετών, Σοφία-Αμαλία 1654-1655 απεβ. 1 έτους, Σοφία-Αυγούστα 1657 απεβ. νήπιο, θνησιγενές τέκνο 1665.

## Πρόγονοι

## Πηγές
* Miroslav Marek: Genealogy, House of Oldenburg, offsprings of Ernst Günther herzog von S.H.S.Augustenburg

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Φρειδερίκος του Σλέσβιχ-Χόλσταϊν-Σόντερμπουργκ-Αουγκούστενμπουργκ

O **Φρειδερίκος**, δανικά Friedrich (10 Δεκεμβρίου 1652 - 3 Αυγούστου 1692) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1689-1692).

## Βιογραφία
Ήταν ο πρωτότοκος γιος του Ερνέστου-Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Αυγούστας του Όλντενμπουργκ, κόρης του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1677 απεβίωσε ο δευτερότοκος αδελφός του, Φίλιππος-Ερνέστος. Το 1689 ο Φρειδερίκος διαδέχθηκε τον πατέρα του. 

Kατά τον Εννεαετή Πόλεμο (1688-97) πολέμησε τους Γάλλους, αλλά απεβίωσε τρία έτη μετά, το 1692 στο Ανγκιάν (γερμ. Έντιγκεν) του Αινώ σε ηλικία 40 ετών, άτεκνος. Τον διαδέχθηκε ο επόμενος επιζών αδελφός του Ερνέστος Αύγουστος ως δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

## Οικογένεια
Νυμφεύτηκε την Άννα-Χριστίνα Μπερόιτερ· δεν απέκτησαν απογόνους.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Ερνέστος Αύγουστος του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο **Ερνέστος Αύγουστος**, γερμ. Ernst August (30 Οκτωβρίου 1660 - 12 Μαρτίου 1731) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ (1692-1731).

## Βιογραφία
Ήταν ο τρίτος γιος του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Αυγούστας του Όλντενμπουργκ, κόρης του Φίλιππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.

Μεταστράφηκε στον Καθολικισμό και έγινε μέλος του Συλλόγου (canon) του καθεδρικού ναού του Στρασβούργου. Αργότερα επέστρεψε στον Λουθηρανισμό. Το 1677 απεβίωσε ο δευτερότοκος αδελφός του Φίλιππος Ερνέστος και το 1689 ο πατέρας του, τον οποίο διαδέχθηκε ο πρωτότοκος Φρειδερίκος. Αυτός όμως ετελεύτησε τρία έτη μετά και έτσι τον διαδέχθηκε ο Ερνέστος Αύγουστος. Το 1714 απεβίωσε ο μικρότερος αδελφός του Φρειδερίκος Γουλιέλμος.

Ετελεύτησε το 1731 σε ηλικία 71 ετών άτεκνος και τον διαδέχθηκε ο γιος του Φρειδερίκου Γουλιέλμου, Χριστιανός Αύγουστος Α΄.

## Οικογένεια
Νυμφεύτηκε τη Μαρία Θηρεσία, βαρόνη του Βάινμπεργκ· δεν απέκτησαν τέκνα.

## Πηγές
* Miroslav Marek: House of Oldenburg, offsprings of Ernst Günter herzog von S.H.S.Augustenburg

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Φρειδερίκος Γουλιέλμος του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο **Φρειδερίκος Γουλιέλμος**, δανικά Frederik Vilhelm (18 Νοεμβρίου 1668 - 3 Ιουνίου 1714) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

## Βιογραφία
Ήταν ο τέταρτος γιος του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Αυγούστας του Όλντενμπουργκ, κόρης του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.

Ο πατέρας του μερίμνησε να οριστεί ο Φρειδερίκος Γουλιέλμος κοσμήτορας (provost) του Συλλόγου του καθεδρικού ναού του Αμβούργου το 1676. Το 1677 απεβίωσε ο δευτερότοκος γιος του, Φίλιππος Ερνέστος και το 1689 ο ίδιος ο Ερνέστος Γκύντερ· με τη διαθήκη του όριζε τη σύζυγό του υπεύθυνη να αποφασίσει για τη διαδοχή. Τον διαδέχθηκε ο πρωτότοκος γιος του Φρειδερίκος. Ο τρίτος γιος της Αυγούστας, Ερνέστος Αύγουστος είχε μεταστραφεί στον Καθολικισμό και η μητέρα του αποφάσισε να εξαιρεθεί, οπότε επόμενος στη διαδοχή του άτεκνου Φρειδερίκου θα γινόταν ο Φρειδερίκος Γουλιέλμος, που διορίστηκε κυβερνήτης του Σόντερμπουργκ.

Όμως ο Ερνέστος Αύγουστος επέστρεψε στον Λουθηρανισμό και διορίστηκε κυβερνήτης του Σόντερμπουργκ και διάδοχος του Αουγκούστενμπουργκ. Έτσι όταν απεβίωσε ο Φρειδερίκος το 1692 τον διαδέχθηκε ο Ερνέστος Αύγουστος. Το 1701 ετελεύτησε η Αυγούστα και κληροδότησε στον Φρειδερίκο Γουλιέλμο τις κυριότητες Ρούμορσγκορ και Έβελγκουντε. Ο Φρειδερίκος Γουλιέλμος αγόρασε και την έπαυλη Άνμπελγκορ στο Σούντεβεντ. Υπηρέτησε ως υποστράτηγος στον δανικό στρατό.

Το 1714 απεβίωσε ο Φρειδερίκος Γουλιέλμος και το 1731 ο Ερνέστος Αύγουστος, άτεκνος. Τον διαδέχθηκε ο γιος του Φρειδερίκου Γουλιέλμου, Χριστιανός Αύγουστος Α΄.

## Οικογένεια
Νυμφεύτηκε το 1694 τη Σοφία Αμαλία, κόρη του Φρειδερίκου, καγκελάριου του Άλεφελτ και απέκτησαν τέκνα:
* Χριστιανός Αύγουστος Α΄ 1696-1754, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Καρλόττα Μαρία 1697-1760
* Λουίζα Σοφία 1699-1765
* Αυγούστα Βιλελμίνη 1700, θνησιγενής
* Φρειδερίκος Κάρολος 1701-1702

## Πηγές
* Jonathan Smith: Zur Geschichte des oldenburgischen Heerwesen während der Dänenzeit (1667-1773). In: Oldenburger Jahrbücher. 1940/41, S. 52ff, Digitalisat

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Χριστιανός Αύγουστος Α΄ του Σλέσβιχ-Χόλσταϊν-Σόντερμπουργκ-Αουγκούστενμπουργκ

Ο **Χριστιανός Αύγουστος Α΄**, δανικά Christian August I. (4 Αυγούστου 1696 - 20 Ιανουαρίου 1754) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

## Βιογραφία
Ήταν το μόνο τέκνο του Φρειδερίκου Γουλιέλμου, πρίγκιπα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Σοφίας Αμαλίας, κόρης του καγκελάριου Φρειδερίκου του Άλεφελντ.

Διαδέχθηκε τον πατέρα του ως κοσμήτορας (provost) του Συλλόγου του καθεδρικού ναού του Στρασβούργου το 1714. Αργότερα έγινε κυβερνήτης της νήσου Αλς, στρατηγός του Πεζικού και συνταγματάρχης της Βασιλικής Φρουράς στη Δανία. Το 1731 διαδέχθηκε τον άτεκνο θείο του Ερνέστο Αύγουστο ως δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Απεβίωσε το 1754 σε ηλικία 58 ετών και τον διαδέχθηκε ο πρωτότοκος γιος του Φρειδερίκος Χριστιανός Α΄.

## Οικογένεια
Νυμφεύτηκε τη Φρειδερίκη Λουίζα, κόρη του Χριστιανού Γκίλντενλεβε, κόμη του Σάμσε και είχε τέκνα:
* Φρειδερίκος Χριστιανός Α΄ 1721-1794, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ
* Αιμίλιος Αύγουστος 1722-1786, αντιστράτηγος του δανικού στρατού
* Χριστιανός Ούλριχ 1723, απεβίωσε σε ηλικία δύο ημερών
* Σοφία Καρλόττα 1725-1752
* Χριστίνα Ουλρίκα 1727-1794
* Σοφία Μαγδαληνή Μαρία 1731-1799
* θνησιγενές τέκνο 1732
* Καρλόττα Αμαλία 1736-1815
* θνησιγενές τέκνο 1736

## Πηγές
* Dansk biografisk Lexikon, Band III., p. 535f Digitalisat
* Eduard Maria Oettinger, Moniteur des dates, p. 176, Digitalisat

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ